huet isch sogar fuer die verhaeltnis da grad chli vill wasser vom himmel cho... d Strass zu Machans Beach isch gsperrt gsi de ganz tag und das hets unmoeglich gmacht irgendwo here z gah. unter anderem id schuel :-) was mich natuerlich mega truurig gmacht het... mer sind denn eifach da in Machans Beach chli  umegloffe und hend es paar recht waesserigi bilder gseh... Im Lade da hets nur na 1 Milch pro hushalt geh, nur na eis Brot pro hushalt und glich isch de armi chliini lade glii leer gsi... Euses huus isch zum glueck zimli ufem hoechste bletzli land da und darum ischs wasser noed naecher als zum garte haag cho. aber wiener uf de foeteli choend gse anderi hueser wo chli naecher bim fluss sind hend denn schoen wuescht usgseh... Min Gastbrueder isch am schaffe gsi gester und bi de ziit woner heicho het wele isch  d strass scho gsperrt gsi, das heisst er het sich es anders plaetzli zum schlaafe muese sueche ;-)  ich weiss nonig gnau wies morn usgseht aber ich glaube und hoffe dases morn immerna gnueg ueberschwemmt isch das d strass gsperrt bliibt. ja ja das isch so s neuschte us em tropische cairns :-)